Unwound "SCAM' Παρουσίαση δίσκου
2026-02-13 08:00 - 17:00 (Europe/Athens) | Fuzz Club, PIREOS 209 KAI PATRIARXOU IOAKIM 1, Athens, Greece
Unwound “SCAM’ Παρουσίαση δίσκου @ Fuzz

Στις 13/2 στο Fuzz Club, ο Dj Unwound θα παρουσιάσει τον 2ο προσωπικό του δίσκο “SCAM” που μόλις κυκλοφόρησε!

Όπως και ο δίσκος, έτσι και η παρουσίαση του είναι αυστηρά “οικογενειακή” υπόθεση, ετσι θα μοιραστεί την σκηνή με τους:
0-100 seirene, dio_miden_dio_miden, Grut, Kato apo to geiso, Omen II/III, Simadi, Speira, SaivaJr., Stolen mic, TNT.

Παραγωγή: Pineline Lives

Προπώληση εισιτηρίων: more.com

Είναι SCAM!

Σπύρος Γραμμένος γιορτάζει
2026-02-14 20:00 - 23:30 | Floyd, Πειραιώς 117, Γκάζι 11854, Aθήνα, Αθήνα, Αττική, 11854, Ελλάδα
Ο Σπύρος Γραμμένος γιορτάζει (ξανά) τον Άγιο Βαλεντίνο
14 Φλεβάρη 2026 στο Fuzz

Για ακόμη μια χρονιά, η παράδοση συνεχίζεται με το πιο εορταστικό κλήμα που μόνο ο Γραμμένος ξέρει να φτιάχνει.
Στις 14 Φλεβάρη, ο Γραμμεντίνος ανεβαίνει στη σκηνή του Fuzz, ντύνεται με ό,τι βρει μπροστά του και καλεί όλους τους Γραμμεντίνους, τις Γραμμεντίνες και τα Γραμμεντίνια σε μια βραδιά που έχει γίνει θεσμός από το 2005.
Αν νομίζεις ότι η ημέρα των ερωτευμένων είναι μόνο για καρδιές και σοκολατάκια, ξανασκέψου το: αυτή τη βραδιά, η αγάπη μιλάει, τραγουδάει, γελάει, και ίσως πληρώσει και εισιτήριο.

Μαζί με τον Σπύρο, θα είναι μια ομάδα φίλων – μουσικών και καλοντυμένων καλεσμένων – που θα ερμηνεύσουν παλιά αγαπημένα, αλλά και καινούργια τραγούδια από τον δίσκο που ψήνεται αυτή τη στιγμή στο στούντιο και ίσως κάτι εντελώς απρόβλεπτο. Δεν αποκλείονται εκπλήξεις, ιστορίες που θα ειπωθούν και στιγμές που θα μείνουν. Αλλά, ό,τι γίνεται στου Γραμμεντίνου, μένει στου Γραμμεντίνου
Γιατί να έρθεις:
Γιατί δεν είναι απλώς μια «συναυλία» — είναι η βραδιά του Γραμμεντίνου
Γιατί θα ακουστούν καινούργια τραγούδια αλλά και παλιές αγαπημένες μελωδίες.
Γιατί αυτή η βραδιά έχει γίνει θεσμός — από το 2005 — και όποιος δεν την έχει ζήσει, έχει χάσει.
Γιατί ο Σπύρος (αυτός με τις τιράντες στο παρελθόν) έχει ακόμα μια ιδέα για φέτος και έβαλε στοίχημα με έναν φίλο του να γεμίσει το Fuzz.

Μαζί του οι μουσικοί:
Νίκος Αρβανίτης: Κιθάρες
Μιχάλης Γαλάνης: Τύμπανα
Χρήστος Καλκάνης: Κλαρινέτο Πλήκτρα
Ναταλία Κοκώση: Κρουστά
Χάρης Παρασκευάς: Μπάσο
Ηχοληψία: Δημήτρης Δημητριάδης

Ημερομηνία: Παρασκευή, 14 Φεβρουαρίου
Χώρος: Fuzz, Αθήνα
Εισιτήρια: https://www.more.com/gr-el/tickets/music/grammentinos-fuzz/
Παραγωγή: Imaginart
Φωτογραφία-Αφίσα: Θωμάς Αρσένης
Επικοινωνία:
Αλέξανδρος Καραμαλίκης & Τζίνα Φουντουλάκη

ΕΙΣΒΟΛΕΑΣ LIVE
2026-02-27 20:30 - 23:30
Μετά από σχεδόν πέντε χρόνια απουσίας, ο Εισβολέας κάνει δυναμικό comeback με μια σειρά εμφανίσεων στις χειμερινές σκηνές της Ελλάδας!
Μαζί με την ομάδα που κάθε καλοκαίρι ξεσηκώνει τα μεγαλύτερα φεστιβάλ και stages της χώρας, ετοιμάζεται για μια χειμερινή εξόρμηση γεμάτη ενέργεια, ρυθμό και αυθεντικότητα.
Το Special Winter Tour θα αποτελέσει μια μοναδική ευκαιρία για το κοινό να ζήσει από κοντά αγαπημένα κομμάτια από την πορεία του, αλλά και να ακούσει αποκλειστικά υλικό από τις νέες κυκλοφορίες του, οι οποίες αναμένεται να κυκλοφορήσουν επίσημα – τόσο online όσο και σε φυσική μορφή – μέσα στο 2026.
Νέα τραγούδια, παλιές ιστορίες, μια μπάντα σε φόρμα και μια παρέα που δεν λέει να το βάλει κάτω.
Αυτό το χειμώνα ο Εισβολέας σας προσκαλεί ξανά στα εκρηκτικά live του — και εκεί, τίποτα δεν είναι προβλέψιμο!
Λίγα λόγια για τον Εισβολέα:
Ο Ηλίας Παπανικολός, γνωστός με το καλλιτεχνικό όνομα Eισβολέας είναι ένας μουσικός που γράφει μουσική, στίχους και κάνει μουσικές παραγωγές στην Αθήνα. Δραστηριοποιείται στον χώρο της χιπ-χοπ μουσικής από το 1997
Το πρώτο του δισκογραφικό ντεμπούτο ήταν το 1999 στον δίσκο «Ρίμα για χρήμα» και έκτοτε έχει κυκλοφορήσει αρκετά singles και lp σε DIY μορφή καθώς και με δισκογραφικές εταιρείες
Τα τελευταία 14 χρόνια παίζει live με full band σε όλη την Ελλάδα και έχει συνεργαστεί με καλλιτέχνες εκτός του χιπ χοπ.
Αυτό που τον χαρακτηρίζει είναι το ότι μπλέκει τα μουσικά είδη μεταξύ τους, κυρίως τις παραδοσιακές φόρμες, δίνοντας τους μια φρέσκια και πιο urban οπτική.

ΚΑΝΩΝ
2026-03-07 08:00 - 17:00 | Fuzz Club, PIREOS 209 KAI PATRIARXOU IOAKIM 1, Athens, Greece
Ο Κανών παρουσιάζει ζωντανά υλικό από το νέο album και από όλη του την πορεία, σε μία μεγάλη συναυλία στην Αθήνα.

BAD MOVIES LIVE AT FUZZ
2026-03-28 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
BAD MOVIES LIVE AT FUZZ
Σάββατο 28 Μαρτίου
special guests : Pirates City
presale : 13€ (early bird) και 15€
entry : 18€
HARD COPIES :
– Rhythm Records, Εμ.Μπενάκη 74, Αθήνα 10681
– Outsiders Barbershop, Αγ.Αικατερίνης 7, Αθήνα 11853
– Tuned Guitars, Σποράδων 7, Αθήνα 11361
Aθήνα, νόμιζες θα σ’ αφήναμε έξω από το χορό? Ήρθε η σειρά σου… Έφτασε αυτή η μέρα του έτους… Φοράς τις μπότες με το τζιν, δυναμώνεις τη μουσική….Ισιώνεις τις κονκάρδες στο τζάκετ, δυναμώνεις και άλλο… Βάζεις την τριαγιάσκα κι αρπάζεις ένα μπυράκι για το δρόμο. Εκεί που πας θα ‘ναι κι άλλοι σαν κι εσένα. Ντυμένοι στα μαύρα. Έτοιμοι για τη συναυλία της χρονιάς. Μια μπάντα από τη Θεσσαλονίκη. Ο ήχος της πόλης. Η μελωδία μιας γενιάς. Πέντε τύποι να παίζουν ροκ εν ρολ. Κι εσύ ψηλά πάνω στα σύννεφα να ακούς κιθάρες και αγριοφωνές, να ιδρώνεις και να χοροπηδάς σα μικρό παιδί. Έτσι πρέπει να είναι. Κάπως έτσι πρέπει να νιώθεις… Στις 28 Μαρτίου. Στο FUZZ στην Αθήνα … Το βράδυ λίγο πριν τα μεσάνυχτα …
BAD MOVIES
ΤΟ ΠΑΝΚ ΡΟΚ ΜΕΓΑΛΩΝΕΙ ΓΕΡΑ ΠΑΙΔΙΑ!!!

The Aristocrats Live in Athens!
2026-04-05 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Κυριακή 5 Απριλίου 2026 | Fuzz Club
Οι Aristocrats επιστρέφουν στην Ελλάδα την Κυριακή 5 Απριλίου 2026! Μετά από μια ξέφρενη περιοδεία σε Αυστραλία, Ασία, Αμερική και μια πρώτη εμφάνιση στο θρυλικό “Cruise to the Edge”, οι Aristocrats με τους Guthrie Govan (κιθάρα), Bryan Beller (μπάσο) και Marco Minnemann (τύμπανα) επιστρέφουν στην Ευρώπη την άνοιξη του 2026 για να ολοκληρώσουν την παγκόσμια περιοδεία DUCK!
Πρώτος σταθμός η Αθήνα και το Fuzz Club!
Διοργάνωση: Main Event Productions

0-100 seirene//El dilema del prisionero
2026-04-25 08:00 - 17:00 | Fuzz Club, PIREOS 209 KAI PATRIARXOU IOAKIM 1, Athens, Greece
Το Σάββατο 25 Απριλίου, η 0-100 σειρένε, παρουσιάζει τον καινούριο της δίσκο ‘El dilema del prisionero’ στον χώρο του Fuzz.

Η Dj Pitsouni στα decks.
Είναι το δίλημμα του φυλακισμένου,
εσύ τι θα έκανες;

Αθήνα 2026
Παραγωγή : Pineline lives
Προπώληση εισιτηριών : more.com

Doro Pesch
2026-10-09 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Η Metal Queen Doro Pesch για πρώτη φορά στην Αθήνα τον Οκτώβριο του 2026!

Απο την έκρηξη του heavy metal στις αρχές της δεκαετίας του ’80, η Doro Pesch παραμένει στην κορυφή της metal σκηνής με τα εντυπωσιακά άλμπουμ της και τέσσερεις δεκαετίες ενεργής μουσικής παρουσίας γεμάτες πάθος και έμπνευση!
Έρχεται το 2026 για live στην Αθήνα για να μοιραστεί μαζί με το αφοσιωμένο ελληνικό κοινό ξεχωριστή νύχτα γεμάτη metal ύμνους!

Όπως δηλώνει η ίδια η Doro:
«Θα συνεχίσω την μάχη του καλού και να δίνω ενέργεια, δύναμη και κουράγιο στους θαυμαστές μου στο 110%. Έχω ακόμα πολλά να προσφέρω με τόση έμπνευση σαν να είμαι 18 χρονών.»

Κλείσε το εισιτήριό σου στο metal live της χρονιάς :
https://eventation.gr/

9 Οκτωβρίου 2026 – Αθήνα – Fuzz Club

Nightfall
2026-10-24 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Η ΣΥΝΑΥΛΙΑ ΤΩΝ NIGHTFALL ΜΕΤΑΤΙΘΕΤΑΙ ΣΕ ΝΕΑ ΗΜΕΡΟΜΗΝΙΑ

Λόγω ενός απρόοπτου σοβαρού ατυχήματος του τραγουδιστή
των Nightfall, Ευθύμη Καραδήμα, η προγραμματισμένη συναυλία
της Παρασκευής 6 Μαρτίου στο Fuzz, μετατίθεται σε νέα ημερομηνία στο ίδιο venue.
Το Σάββατο 24 Οκτωβρίου στο Fuzz θα υποδεχτούμε τη θρυλική μπάντα σε ένα αλησμόνητο show!
Τα εισιτήρια ισχύουν κανονικά και για τη νέα ημερομηνία χωρίς να απαιτείται κάποια περαιτέρω ενέργεια από τους κατόχους τους.

=====================
Πέντε χρόνια μετά την τελευταία τους συναυλιακή εμφάνιση στην Αθήνα, επιστρέφουν με ένα headline show.
Η death metal μπάντα της Αθήνας που άνοιξε νέους δρόμους στην ελληνική σκηνή έχει τη δική της ιδιότυπη συναυλιακή ιστορία, αφού έχει δώσει λίγα live αλλά όλα κατάφεραν να προκαλέσουν συζητήσεις στην underground κοινότητα.
Από τις νύχτες των 90s που άνοιγαν τους Paradise Lost στην Αθήνα μέχρι την εμφάνισή τους στο μυθικό φεστιβάλ Rock Of Gods τη βραδιά των Slayer, από το club του Ρόδον μέχρι τη σκηνή του Wacken και του Hellfest, οι Nightfall είναι ένα σχήμα που πάντα παρουσιάζει κάτι διαφορετικό -και συχνά αιρετικό- όταν αποφασίσει να πατήσει το σανίδι. Κανείς δεν ξέρει τι να περιμένει.
Με το πρόσφατο άλμπουμ τους «Children Of Eve» να ξεχωρίζει στις διεθνείς λίστες με τους καλύτερους metal δίσκους του 2025, οι Nightfall ετοιμάζουν το μεγαλύτερο gig που έχουν δώσει ποτέ στην πόλη τους.
Με τον frontman της μπάντας, Ευθύμη Καραδήμα, να παρουσιάζεται πια ως μια μασκοφορεμένη φιγούρα – μια αλληγορία για τη χρόνια μάχη του με την κατάθλιψη, τον ντράμερ, Φώτη Μπενάρντο, να παραδίδει ζωντανό σεμινάριο τεχνικής και πώρωσης, την μπασίστρια, Βασιλική Μπιζά, να δονεί τα ακροατήρια, και τους κιθαρίστες, Κώστα Κυριακόπουλο και Άκη Πάστρα, να δημιουργούν riff συνδέσεις, οι Nightfall δεν είναι το τυπικό act του σκληρού ήχου που έχεις συνηθίσει. Είναι έτοιμοι να σας μεταφέρουν σε έναν κόσμο όπου η μουσική συναντά τις παραστατικές τέχνες.
Ελάτε να γίνετε μέρος της ιστορίας της μπάντας που συνέχεια ανανεώνει το είδος και συνεχίζει να το επαναπροσδιορίζει. Ελάτε να το ζήσετε.
